## Projekts

## LATVIJAS REPUBLIKAS MINISTRU KABINETS

2014. gada \_\_\_\_\_.\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_.\_\_\_\_.§)

**Grozījumi Ministru kabineta 2012.gada 13.novembra noteikumos Nr.769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”**

*Izdoti saskaņā ar likuma „Par piesārņojumu”*

*24.1 panta trešo daļu un septītās daļas 1.punktu, 30.panta pirmo daļu un*

*45.panta pirmo un septīto daļu un*

*likuma „Par atbilstības novērtēšanu” 7.panta pirmo daļu*

Izdarīt Ministru kabineta 2012.gada 13.novembra noteikumos Nr.769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā” (Latvijas Vēstnesis, 2012, 190.nr) šādus grozījumus:

1. Papildināt norādi uz noteikumu izdošanas tiesisko pamatu aiz pēdējā vārda „daļu” ar vārdiem un skaitli „un likuma „Par atbilstības novērtēšanu” 7.panta pirmo daļu”;

2. Visā tekstā aizstāt vārdus „emisiju reģistrs” (attiecīgā locījumā) ar vārdiem „emisijas reģistrs” (attiecīgajā locījumā);

3. Izteikt 15.punktu šādā redakcijā:

„15. Pārvalde 10 darbdienu laikā pēc atļaujas iesnieguma saņemšanas rakstiski vai elektroniska dokumenta formā atbilstoši normatīvajiem aktiem par elektronisko dokumentu noformēšanu informē operatoru par nepieciešamo papildu informāciju, ja atļaujas iesniegumā nav norādīta visa vides aizsardzību regulējošajos normatīvajos aktos noteiktā informācija, vai papildu dokumentiem, ja atļaujas iesniegumam nav pievienoti visi attiecīgie apraksti vai pielikumi, vai nav pievienoti informāciju pamatojoši dokumenti.”;

4. Papildināt 21.punktu ar otro teikumu šādā redakcijā:

„Pārvalde elektroniski minēto iesniegumu nosūta:

21.1. tā novada pašvaldībai vai tās pilsētas domei, kuras teritorijā atrodas operatora stacionārā tehnoloģiskā iekārta;

21.2. Vides aizsardzības un reģionālās attīstības ministrijai;

21.3. Valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – Latvijas Vides, ģeoloģijas un meteoroloģijas centrs).”;

5. 31.punktā:

izteikt 31.punkta ievaddaļu šādā redakcijā:

„31. Operators veic grozījumus iekārtas monitoringa nosacījumos un iesniedz iesniegumu par atļaujā nepieciešamajiem grozījumiem, kurš ir sagatavots izmantojot šo noteikumu 1.pielikumu un atbilstoši tajā noteiktajām prasībām, šādos gadījumos:”

izteikt 31.1.apakšpunktu šādā redakcijā:

„31.1. ja operators plāno izmaiņas iekārtas būtībā, iekārtas darbībā vai iekārtas darbības līmenī sakarā ar jaudas samazināšanu vai iekārtas paplašināšanu, tai skaitā iegūstot savā īpašumā visas citam operatoram piederošās stacionārās tehnoloģiskās iekārtas vai īrējot visas citam operatoram piederošās stacionārās iekārtas;”;

6. Izteikt 32. un 33.punktu šādā redakcijā:

„32. Šo noteikumu 31.2. un 31.4.apakšpunktā minētajos gadījumos operators iesniegumu par atļaujā nepieciešamajiem grozījumiem iesniedz pārvaldē vismaz 45 darbdienas pirms izmaiņu ieviešanas likuma 2.pielikumā minētajā darbībā vai monitoringa plāna nosacījumos.

33. Šo noteikumu 31.1. un 31.3.apakšpunktā minētajā gadījumā operators iesniegumu par atļaujā nepieciešamajiem grozījumiem iesniedz pārvaldē vismaz 15 darbdienas pirms izmaiņu ieviešanas likuma 2.pielikumā minētajā darbībā vai monitoringa plāna nosacījumos.

34. Pārvalde 15 darbdienu laikā pārbauda operatora šo noteikumu 32. un 33.punktā minēto iesniegumu un, ja nepieciešams, pieprasa papildu informāciju par operatora plānotajām izmaiņām, vienlaikus nepieciešamības gadījumā pieņemot lēmumu par atļaujas grozījumu veikšanas pagarināšanu. Operatoram pieprasītā informācija ir jāiesniedz 15 darbadienu laikā pēc Pārvaldes pieprasījuma saņemšanas.”;

7. Papildināt 36.punktu ar 36.3.apakšpunktu šādā redakcijā:

„36.3. pēc iesnieguma izvērtēšanas par operatora plānotajām izmaiņām operators nav iesniedzis saskaņā ar šo noteikumu 34.punktu pieprasīto papildu informāciju.”;

8. Izteikt 45.punktu šādā redakcijā:

„45. Pārvalde 10 darbdienu laikā izvērtē šo noteikumu 44.punktā minēto iesniegumu un pieņem lēmumu par izsniegtās atļaujas atcelšanu. Neskarot likuma „Par piesārņojumu” 24.1 panta 31 daļu, atļauja tiek atcelta ar pārvaldes lēmuma spēkā stāšanās dienu attiecībā uz operatoriem, kuri nav likuma „Par piesārņojumu” 24.1 panta trešajā daļā minētie operatori.”;

9. Izteikt 46.1. un 46.2.apakšpunktu šādā redakcijā:

„46.1. tā konstatē, ka iekārta ir beigusi savu darbību, tai skaitā, ja operators savas iekārtas neizmanto ražošanā vai to izmantošana nav iespējama, operators visas savā īpašumā esošās stacionārās tehnoloģiskās iekārtas ir demontējis, pārdevis vai izīrējis (nodevis iekārtas ekspluatācijā citam komersantam, kā rezultātā iekārtu izīrētājs vairs neveic likuma 2.pielikumā minēto darbību, kuru savukārt veic iekārtu īrētājs);

46.2. neskarot likuma „Par piesārņojumu” 24.1 panta 31 daļu, secina, ka attiecīgā iekārta, kura ir veikusi likuma 2.pielikumā minēto darbību, vairs neveic nevienu no likuma 2.pielikumā minētajām darbībām, vai ka attiecīgā iekārta vairs neatbilst likuma 2.pielikumā minētās darbības nosacījumiem, arī ja operators darbina tikai likuma „Par piesārņojumu” 24.1 panta 21 daļas 1. un 2.punktā minētās iekārtas;”;

10. Izteikt 48.punkta otro teikumu šādā redakcijā:

„48.Emisiju ziņojumu sagatavo, izmantojot vienoto Eiropas Komisijas izstrādāto emisiju ziņojuma veidlapu un saskaņā ar regulas Nr. 601/2012 X pielikumā noteikto gada ziņojumu minimālo saturu.”;

11. Izteikt 75.2.apakšpunktu šādā redakcijā:

„75.2. veikta operatora reorganizācija, tai skaitā operatora maiņa, ja saskaņā ar normatīvajiem aktiem par piesārņojumu jaunais operators pārvaldei nav iesniedzis rakstveida apliecinājumu, ka sagatavos un iesniegs emisiju ziņojumu par visu kalendāro gadu, kurā notikusi operatora maiņa;

12. svītrot 75.4.apakšpunktu.

13. Izteikt 78.punkta ievaddaļu šādā redakcijā:

„78. Pārvalde pēc emisiju ziņojuma izvērtēšanas 15 darbadienu laikā pēc šo noteikumu 75.punktā minētā emisiju ziņojuma saņemšanas vai katru gadu līdz 31.martam attiecībā uz šo noteikumu 74.punktā minētā emisiju ziņojuma saņemšanu:”;

14. Izteikt 82.1.apakšpunktu šādā redakcijā:

„82.1. operators nav iesniedzis šo noteikumu 74.punktā minēto informāciju vai to ir iesniedzis pēc attiecīgā gada 30.aprīļa;”;

15. Izteikt 84.punktu šādā redakcijā:

„84. Valsts vides dienests saskaņā ar šo noteikumu 82.punktu aprēķinātās vai noteiktās operatora emisijas izmanto:

84.1. operatora dabas resursu nodokļa aprēķinam saskaņā ar normatīvajiem aktiem par dabas resursu nodokli, ja operators nav iesniedzis informāciju saskaņā ar šo noteikumu 74.punktu un nav veicis emisijas kvotu nodošanu saskaņā ar normatīvajiem aktiem par darbībām emisijas reģistrā;

84.2. operatora administratīvā soda apjoma novērtēšanai saskaņā ar Latvijas Administratīvo pārkāpumu kodeksa 84.pantu.”;

16. Izteikt 85.1.apakšpunktu šādā redakcijā:

„85.1. pārvalde 1.aprīlī vai nākamajā darbdienā pēc 1.aprīļa informē par attiecīgajiem operatoriem Latvijas Vides, ģeoloģijas un meteoroloģijas centru;”;

17. Papildināt noteikumus ar 87.1 punktu šādā redakcijā:

„87.1 Valsts vides dienests 5 darbadienu laikā pēc attiecīgā lēmuma pieņemšanas nosūta Latvijas Vides, ģeoloģijas un meteoroloģijas centram šo noteikumu 45. un 46.punktā minēto lēmumu par atļaujas atcelšanu.”;

18. Izteikt 89.punktu šādā redakcijā:

„89. Valsts vides dienests savā tīmekļa vietnē ievieto:

89.1. regulas Nr. 600/2012 un regulas Nr. 601/2012 ietvaros izstrādātos vadlīniju dokumentus, palīgdokumentus un rīkus;

89.2. iesnieguma veidlapas paraugu atļaujas saņemšanai (1.pielikums) un monitoringa plāna veidlapu – priekšlikumiem operatora iekārtas darbības monitoringa nosacījumiem;

89.3. šo noteikumu 2.pielikuma 28.punktā minēto laboratoriju sarakstu, kuras nav akreditētas saskaņā ar standartu LVS EN ISO/IEC 17025:2005, bet kurās veiktās analīzes ir atzīstamas likuma 2.pielikumā minēto darbību monitoringam un ziņošanai nepieciešamo datu noteikšanai;

89.4. atļaujas veidlapas paraugu (3.pielikums);

89.5. visas operatoriem izsniegtās atļaujas, kā arī atļaujā iekļautos monitoringa plānus un tajās iekļautos monitoringa nosacījumus;

89.6. pārvaldes lēmumus par grozījumiem atļaujās, par atteikumu izsniegt atļauju un par atļaujas atcelšanu;

89.7. šo noteikumu 48.punktā minēto emisiju ziņojuma veidlapu;

89.8. operatoru iesniegtos ikgadējos emisiju ziņojumus, verificētāja ziņojumus un pārvaldes lēmumus par ziņojumu apstiprināšanu vai atteikumus tos apstiprināt;

89.9. pārvaldes pieņemtos lēmumus attiecībā uz operatoru šajos noteikumos un regulas Nr.601/2012 noteikto saistību nepildīšanu.”;

19. Papildināt noteikumus ar 94.punktu šādā redakcijā:

„94. Grozījumi attiecībā uz 48.punkta otrā teikuma redakcijas maiņu un 4.pielikuma svītrošanu attiecas uz emisiju ziņojumiem par darbībām, kas veiktas pēc 2014.gada 1.janvāra.”;

20. Izteikt 1.pielikumu šādā redakcijā:

„1.pielikums

Ministru kabineta

2012. gada 13.novembra

noteikumiem Nr.769

|  |
| --- |
| **Iesniegums siltumnīcefekta gāzu emisijas atļaujas saņemšanai** |
|  |  |  |
|  | (norādīt periodu[[1]](#footnote-1)) |  |

|  |  |  |
| --- | --- | --- |
| Valsts vides dienesta  |  | reģionālajai vides pārvaldei[[2]](#footnote-2) |

|  |
| --- |
| **Operators** |
| Komersanta nosaukums vai vārds un uzvārds |  |
| Kontaktinformācija: |  |
| adrese |  |
| tālruņa un faksa numurs |  |
| e-pasta adrese |  |
| Reģistrācijas numurs Uzņēmumu reģistrā, komersanta vienotais reģistrācijas numurs vai personas kods |  |
| Reģistrācijas datums Uzņēmumu reģistrā vai Uzņēmumu reģistra komercreģistrā |  |
| Valdošā uzņēmuma nosaukums, ja operators ir koncerna atkarīgā sabiedrība |  |
|  |
| **Operatora pilnvarotā kontaktpersona** |
| Vārds un uzvārds |  |
| Kontaktinformācija: |  |
| adrese |  |
| tālruņa un faksa numurs |  |
| e-pasta adrese |  |
|  |
| **Iekārta** |
| Nosaukums |  |
| Atrašanās vietas adrese (arī pasta kods un valsts nosaukums) |  |
|  |
| Teritorijas kods |  |
|  |  |
| Atrašanās vietas ģeogrāfiskās koordinātas[[3]](#footnote-3)  |  |   | ° |   | ʹ |   | ʺ |   |   | ° |   | ʹ |   | ʺ |
| (ziemeļu platums) | (austrumu garums) |
|  |  |
| Citas iekārtai izsniegtās vides aizsardzības normatīvajos aktos noteiktās atļaujas numurs (precizēt atļaujas veidu)[[4]](#endnote-1) |  |
|   |
| **Iekārtas īpašnieks** |
| Komersanta nosaukums vai īpašnieka vārds un uzvārds |  |
| Kontaktinformācija: |  |
| adrese |  |
| tālruņa un faksa numurs |  |
| e-pasta adrese |  |
| Reģistrācijas numurs Uzņēmumu reģistrā, komersanta vienotais reģistrācijas numurs vai personas kods |  |
| Reģistrācijas datums Uzņēmumu reģistrā vai Uzņēmumu reģistra komercreģistrā |  |
|  |  |

**A sadaļa. Likuma „Par piesārņojumu” 2.pielikumā minēto piesārņojošo darbību radīto emisiju monitoringa plāns[[5]](#endnote-2)**

(operators aizpilda tikai tos sadaļas punktus, kas atbilst konkrētajai darbībai)

1) Monitoringa plāna veidlapas sadaļas, kas attiecas uz konkrētām operatora iekārtām, kurās veiktām likuma „Par piesārņojumu” 2.pielikumā minētajām piesārņojošajām darbībām tiek piemēroti šie monitoringa nosacījumi.

2) Pielikumā pievienotās monitoringa plāna veidlapas Excel datnes nosaukums.

# B sadaļa. Kopsavilkuma informācija par iekārtas darbību[[6]](#endnote-3)

1) Tehnoloģiskās iekārtas un to darbība, ieskaitot izmantotās tehnoloģijas, tai skaitā:

1.1) labāko pieejamo tehnisko paņēmienu izmantošana;

1.2) ieviestie un plānotie tīrākas ražošanas pasākumi;

2) Kurināmais, izejvielas un palīgmateriāli, kuru izmantošana rada CO2 emisiju, un saražotā produkcija, par kuru sniegtie dati tiek izmantoti, aprēķinot CO2 emisiju no ražošanas procesiem.

3) Iekārtas CO2 emisijas avoti un to radīto CO2 emisiju apjoms (plānotais CO2 emisiju apjoms saskaņā ar monitoringa plānu).

4) Noteiktais gada CO2 emisijas apjoms[[7]](#endnote-4).

5) Plānotie monitoringa un ziņošanas pasākumi.

**C sadaļa. Pielikumi[[8]](#endnote-5)**

Obligāti iekļaujamie pielikumi:

1) Monitoringa plāna veidlapa7:

Sadaļas, kas attiecas uz konkrētām operatora iekārtām, kurās veiktām likuma „Par piesārņojumu” 2.pielikumā minētajām piesārņojošajām darbībām tiek piemēroti šie monitoringa nosacījumi (Operators aizpilda tikai tos sadaļas punktus, kas atbilst konkrētajai darbībai).

Pielikumā pievienotās monitoringa plāna veidlapas Excel datnes nosaukums, kurš ir veidots tādā veidā, lai iekļautu operatora (uzņēmuma, komersanta) un iekārtas nosaukumu.

2) Shēma, kurā ataino emisiju avotus, avotu plūsmas, paraugu ņemšanas vietas un mērierīces.

3) Visu attiecīgo emisijas vietu saraksts parastās darbības laikā, kā arī ierobežojumu un pārejas posmos, tostarp avārijas periodos vai palaižot iekārtu ekspluatācijā, un tam pievienotā procesa shēma, ja operators emisiju noteikšanai izmanto uz mērījumiem balstītu metodoloģiju.

##### **D sadaļa. Operatora apliecinājums**

Apliecinu, ka iesniegumā sniegtā informācija ir patiesa un precīza.

|  |
| --- |
| Operators vai operatora pilnvarotā persona |
| Vārds, uzvārds |  |
| paraksts |  | Datums |  |
| Tālruņa numurs |  | Z.v. |
|  |  |
|  |  |
| Valsts vides dienesta reģionālās vides pārvaldes atzīmes |
| Saņemšanas datums |  |
| Valsts vides dienesta reģionālās vides pārvaldes amatpersona: |
| Vārds, uzvārds |  |
| paraksts |  | Datums |  |
|  |  | Z.v. |
| ”; |  |  |

21. Izteikt 3.pielikumu šādā redakcijā:

 „3.pielikums

Ministru kabineta

2012. gada 13.novembra noteikumiem Nr.769

|  |  |
| --- | --- |
| **Siltumnīcefekta gāzu emisijas atļauja Nr.** |  |
|  |  |  |

|  |  |  |
| --- | --- | --- |
|  | (norādīt periodu[[9]](#footnote-4)) |  |

|  |  |  |
| --- | --- | --- |
| Valsts vides dienesta  |  | reģionālā vides pārvalde[[10]](#footnote-5) |

|  |
| --- |
| **Operators** |
| Komersanta nosaukums vai vārds un uzvārds |  |
| Kontaktinformācija: |
| adrese |  |
| tālruņa un faksa numurs |  |
| e-pasta adrese |  |
| Reģistrācijas numurs Uzņēmumu reģistrā, komersanta vienotais reģistrācijas numurs vai personas kods |  |
| Reģistrācijas datums Uzņēmumu reģistrā vai Uzņēmumu reģistra komercreģistrā |  |
| Valdošā uzņēmuma nosaukums, ja operators ir koncerna atkarīgā sabiedrība |  |
|  |
| **Operatora pilnvarotā kontaktpersona** |
| Vārds un uzvārds |  |
| Kontaktinformācija: |  |
| adrese |  |
| tālruņa un faksa numurs |  |
| e-pasta adrese |  |
|  |
| **Iekārta** |
| Nosaukums |  |
| Atrašanās vietas adrese (arī pasta kods un valsts nosaukums) |  |
| Teritorijas kods |  |
|  |  |
| Atrašanās vietas ģeogrāfiskās koordinātas[[11]](#footnote-6)  |  |   | ° |   | ʹ |   | ʺ |   |   | ° |   | ʹ |   | ʺ |
| (ziemeļu platums) | (austrumu garums) |
|   |
| **Iekārtas īpašnieks** |
| Komersanta nosaukums vai īpašnieka vārds un uzvārds |  |
| Kontaktinformācija: |  |
| adrese |  |
| tālruņa un faksa numurs |  |
| e-pasta adrese |  |
| Reģistrācijas numurs Uzņēmumu reģistrā, komersanta vienotais reģistrācijas numurs vai personas kods |  |
| Reģistrācijas datums Uzņēmumu reģistrā vai Uzņēmumu reģistra komercreģistrā |  |

|  |  |
| --- | --- |
| Iesnieguma atļaujas saņemšanai pieņemšanas datums |  |

|  |
| --- |
| Pieteiktās likuma „Par piesārņojumu” 2.pielikumā minētās piesārņojošās darbības veids (saskaņā ar monitoringa plāna C.5.c sadaļu):: |
| 1) |
| 2) |
| 3) |
| ... |

|  |  |
| --- | --- |
| Iekārtas operators iesniedz iesniegumu atļaujas saņemšanai saskaņā ar likuma „Par piesārņojumu” 24.1 panta 3.daļu (atzīmēt ar X) |  |

|  |
| --- |
| Atļauja tiek izsniegta (atzīmēt ar X): |
| Jaunai iekārtai |  |
| Esošai iekārtai |  |

|  |  |
| --- | --- |
| Atļauja tiek grozīta (atzīmēt ar X) |  |

|  |  |  |
| --- | --- | --- |
| Atļauja dod tiesības |  | , |
|  | (operatora nosaukums) |
| ievērojot atļaujā ietvertos nosacījumus emitēt šādas siltumnīcefekta gāzes (atzīmēt ar X): | CO2 |  |  |
| N2O |  |  |
| PFC |  |  |

|  |  |  |
| --- | --- | --- |
| Valsts vides dienesta  |  | reģionālās vides pārvaldes direktors |
|  | Datums |  |
| (paraksts un tā atšifrējums) | Z.v. |
|  |
|  |
|  |
|  |
| Atļaujas izsniegšanas datums |  |
| Vieta |  |  |

|  |  |
| --- | --- |
|  |  |
|  |  |
|  |  |  |  |

A sadaļa
Vispārīgā informācija par atļauju

1. Normatīvie akti, uz kuriem pamatojoties izsniegta atļauja, un piemērotie normatīvie akti.

2. Informācija par šim operatoram izsniegtā atļauja A kategorijas vai B kategorijas piesārņojošas darbības veikšanai C kategorijas piesārņojošas darbības apliecinājums.

3. Atļaujas kopiju saņēmēji.

4. Informācija, kura tika klasificējama kā ierobežotas pieejamības informācija.

**B sadaļa**

**Pieteiktā darbība un iesnieguma atļaujas saņemšanai novērtējums**

5. Likuma „Par piesārņojumu” 2.pielikumā minētās piesārņojošās darbības un to radīto emisiju īss apraksts.

6. Informācija par iekārtām, kuras veic likuma „Par piesārņojumu” 2.pielikumā minētās piesārņojošās darbības, atrašanās vietu un izvietojumu.

7. Lēmuma pieņemšanas procesā iesniegtie priekšlikumi:

7.1. valsts vai pašvaldību institūciju priekšlikumi;

7.2. sabiedrības priekšlikumi.

8. Iesnieguma novērtējums:

8.1. labāko pieejamo tehnisko paņēmienu izmantošana;

8.2. ieviestie un plānotie tīrākas ražošanas pasākumi;

8.3. resursu izmantošana (enerģija, kurināmais, izejvielas un palīgmateriāli);

8.4. informācija par reģistrāciju vides pārvaldības un audita sistēmas reģistrā.

**C sadaļa**

**Atļaujas nosacījumi**

9. Iekārtu saraksts, uz kurām attiecas šī atļauja.

10. Nosacījumi iekārtu darbībai.

11. Nosacījumi resursu izmantošanai iekārtās – enerģija (siltumenerģija un elektroenerģija), kurināmais, izejvielas (arī siltumenerģija un elektroenerģija, kas izmantota kā izejviela ražošanā) un palīgmateriāli.

12. Nosacījumi iekārtā veikto emisijas kvotu tirdzniecības sistēmu darbību un to radīto emisiju monitoringam saskaņā ar 1.pielikumā pievienotu monitoringa plānu:

12.1. darbības datu monitorings (saskaņā ar monitoringa plānu);

12.2. emisiju noteikšanas metode un noteikšanā izmantotie parametri.

12.3. monitoringā un ziņošanā izmantoto datu plūsma un kontrole.

13. Nosacījumi paraugu ņemšanai, ja aprēķina faktori tiek noteikti, izmantojot analīzes saskaņā ar šīs atļaujas 2.pielikumā pievienoto paraugu ņemšanas plānu.

14. Nosacījumi vides valsts inspektoru regulārām kontrolēm.

**D sadaļa**

**Operatora saistību pildīšanas nosacījumi**

15. Nosacījumi ikgadējiem emisiju ziņojumiem:

15.1. Emisiju ziņojumu sagatavošanas un verificēšanas nosacījumi;

15.2. Emisiju ziņojumu iesniegšanas kārtība;

15.3. Emisiju ziņojumu izvērtēšanas nosacījumi;

16. Nosacījumi operatora saistību pildīšanai attiecībā uz emisijas datu ievadi emisiju reģistrā un emisijas kvotu nodošanu.

17. Prasības informācijai, kas sniedzama vides aizsardzības institūcijām, ja pārkāpti atļaujas nosacījumi.

18. Nosacījumi atļaujas grozījumu veikšanai.

**Pielikumi**

19. Iekārtu veikto likuma „Par piesārņojumu” 2.pielikumā minēto piesārņojošo darbību un to radīto emisiju monitoringa nosacījumi – 1.pielikums (saskaņā ar operatora sagatavoto monitoringa plāna veidlapu).

20. Paraugu ņemšanas plāns – 2.pielikums (ja attiecināms).

21. Shēmas – 3.pielikums:

21.1. shēma, kurā ataino emisiju avotus, avotu plūsmas, paraugu ņemšanas vietas un mērierīces;

21.2. iekārtās veikto procesa shēmu, ja operators emisiju noteikšanai izmanto uz mērījumiem balstītu metodoloģiju.

22. Sabiedrības, pašvaldību, citu iestāžu priekšlikumi par atļaujas izsniegšanu un tās nosacījumiem, protokoli par tikšanos ar operatoru un iestāžu pārstāvjiem, atzinums par iekārtas atbilstību iesniegumā sniegtajai informācijai – 4.pielikums (ja attiecināms).”;

22. pievienot jaunu 2.pielikuma 17.1 punktu šādā redakcijā:

„17.1 Ja operators izmanto regulas Nr.601/2012 31.panta 1.punkta b) apakšpunktā minētos emisijas faktorus, kuri tiek izmantoti siltumnīcefekta gāzu emisijas vienību inventarizācijas sagatavošanā saskaņā ar normatīvajiem aktiem par siltumnīcefekta gāzu emisijas vienību inventarizācijas nacionālo sistēmu un kuri ir pieejami valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” tīmekļa vietnē, tad operatoram ir jāizmanto tas emisijas faktors, kurš attiecas uz konkrētajā gadā izmantotā kurināmā fizikālķīmiskajiem rādītājiem.

23. Svītrot 4.pielikumu.

Ministru prezidente L.Straujuma

Vides aizsardzības un

reģionālās attīstības ministrs R.Naudiņš

Iesniedzējs:

Vides aizsardzības un

reģionālās attīstības ministrs R.Naudiņš

Vīza:

valsts sekretārs G.Puķītis

27.05.2014. 11:00

H. Rimša

67026512, Helena.Rimsa@varam.gov.lv

1. atbilstoši likuma „Par piesārņojumu” 24.1 panta piektajai daļai [↑](#footnote-ref-1)
2. norādīt konkrēto Valsts vides dienesta reģionālo vides pārvaldi, kurā tiek iesniegts iesniegums [↑](#footnote-ref-2)
3. iekārtas atrašanās vieta kartē, ēku un ražotņu novietojums teritorijā, kuru norāda kartē iekārtai piemērotā mērogā 1:25000, 1:10000, 1:5000 vai 1:500 (pievieno pielikumā) [↑](#footnote-ref-3)
4. atļaujas A kategorijas vai B kategorijas piesārņojošas darbības veikšanai vai C kategorijas piesārņojošas darbības apliecinājuma numurs, izsniegšanas datums un izsniedzējs [↑](#endnote-ref-1)
5. operators izstrādā priekšlikumus monitoringa nosacījumiem monitoringa plāna veidā, izmantojot vienoto Eiropas Komisijas izstrādāto monitoringa plāna veidlapu un saskaņā ar Monitoringa un ziņošanas regulas I pielikumā doto monitoringa nosacījumu minimālo saturu. [↑](#endnote-ref-2)
6. šajā sadaļā iekļauj informācijas kopsavilkumu, kurā nelieto specifiskus tehniskus aprakstus un terminus, lai tas būtu viegli saprotams. [↑](#endnote-ref-3)
7. vidējās verificētās gada emisijas, balstoties uz iepriekšējā tirdzniecības perioda datiem, vai, ja šādi dati nav pieejami vai izmantojami, objektīvi noteiktās gada vidējās emisijas, ieskaitot pārvietoto CO2, bet neieskaitot CO2 no biomasas [↑](#endnote-ref-4)
8. šajā sadaļā iekļauj sarakstu ar visiem iesniegumam pievienotajiem dokumentiem, norādot to nosaukumu un to datņu nosaukumu un formātu. [↑](#endnote-ref-5)
9. atbilstoši likuma „Par piesārņojumu” 24.1 panta piektajai daļai [↑](#footnote-ref-4)
10. norādīt konkrēto Valsts vides dienesta reģionālo vides pārvaldi, kurā tiek iesniegts iesniegums [↑](#footnote-ref-5)
11. iekārtas atrašanās vieta kartē, ēku un ražotņu novietojums teritorijā, kuru norāda kartē iekārtai piemērotā mērogā 1:25000, 1:10000, 1:5000 vai 1:500 (pievieno pielikumā) [↑](#footnote-ref-6)